Kontajner (doprava)

Kontajner alebo staršie kontejner je prepravný prostriedok tvoriaci úplne alebo čiastočne uzatvorený priestor, ktorý je špeciálne určený a uspôsobený na opakovanú prepravu tovaru a je stohovateľný. Spravidla je normovaný, spevnený a vodotesný.

Označovanie kontajnerov 
 A - air/surface - letecko-pozemný kontajner
 B - dry bulk - kontajner pre suché sypké materiály
 G - general purpose - kontajner pre všeobecné používanie bez vetrania
 H - thermal - termický kontajner
 P - platform - plošinový kontajner
 R - thermal - termický kontajner
 S - named cargo - kontajner pre menovitý náklad
 T - tank - nádržkový kontajner
 U - open-top - kontajner s otvoreným vrchom
 V - ventilated - kontajner pre všeobecné používanie s vetraním

Iné významy 
Často sa pojem kontajner používa ako synonymum pre širší pojem prepravnú skriňu (=skriňový prepravník), aj keď je pomerne malá, a to v železničnej a cestnej doprave. Na druhej strane sa výraz kontajner často obmedzuje len na tzv. kontajner ISO.

Delenia
Delenie 1
skriňový kontajner (na suché náklady, majú dvere)
násypný kontajner (na sypký tovar)
cisternový kontajner (na tekutý tovar)
plošinový kontajner (pre veľké stroje a podobne)

Delenie 2:
pozemný kontajner
člnový kontajner
námorný kontajner
letecký kontajner

Delenie 3:
veľkokapacitný kontajner
superveľkokapacitný kontajner

Iné projekty

Kontajnerová doprava